Al so wo i z letschta Mol gschrieba han simmer jo in dem Mount Gambier gsi. Das mim wandara hemmer denn au umgsetzt imfall. Und i han no müassa zu somana Turm ufakraggsla. He das isch über 100% Stiegig gsi döt ufa. Und jo es isch würklich as Müassa gsi. Aber schlussendlich jo au no recht schön. Das muass i jo scho au no zua geh. Uf jeda Fall simmer denn noch dem Mount Gambier uf Warnambool gfahra. Döt fangt dia sagaumwobeni Great Ocean Road a. Das isch halt eifach a Stross wo no recht schön am  Meer entlang got. Wia dr Nama jo irgendwia au scho seit nit wohr. Jo und döt hemmers denn wieder amol ganz gemütlich gno. Miar sind täglich denn öppa so 80km wit kho und sind jenschti Ussichtspünkt abgloffa und hen überall gfötalat was das Zeug hält. Ma het jo fascht z Gfühl gha miar machendi a Dokumentation. Dia Fötali hani jo mol no druf tua uf d Page. Abe res isch würklich traumhaft gsi an dera Great Ocean Road. Miar hen denn au no dia gächa 12 Aposchtla agluagt. Vo dena simmer denn aber fascht scho biz  enttüscht gsi. Das isch dia Touriattraktion döt aber schlussendlich nit schöner als alles drumherum.